Susanne Sundfør

Susanne Aartun Sundfør (født 1986) er en sanger og låtskriver fra Haugesund. Hun har gitt ut seks soloalbum og vunnet fem Spellemannpriser.

 Musikk 
Susanne Sundfør har spilt både jazz og klassisk musikk, og har utviklet en egen blandingsstil med elementer fra begge. Hun har etterhvert dratt inn mange elementer fra sjangeren elektronika. Tekstene hennes handler ofte om personlige opplevelser.

I 2006 opptrådte hun på by:Larm i Tromsø. Sundfør ga ut sitt selvtitulerte debutalbum mars 2007, og mottok Spellemannprisen 2007 i klassen kvinnelig artist. Sundfør hadde uken før utdelingen sagt at kjønnsskillet i prisene var «antikvarisk».-Dette har ingenting med likestilling å gjøre – artikkel hos Dagbladet, publisert 3. februar 2008.EGON: Et spørsmål om kjønn? – kommentar i Nordlys, publisert 13. februar 2008. For albumet ble hun også nominert til årets nykommer under Spellemannprisen 2007 og til Alarmprisen 2007 i klassene pop og nykommer.

Susanne Sundfør var én av fire artister og band som mottok «a-ha-stipendet» i forkant av a-ha sin avskjedsturné i 2010. Stipendet var på én million norske kroner og ble delt ut for å hjelpe unge og lovende norske artister som ønsker å satse internasjonalt. For sitt tredje album, The Brothel, vant hun Spellemannprisen 2010 i klassen populærkomponist. Hun ble også nominert i klassene kvinnelig artist og tekstforfatter, men valgte å trekke seg fra klassen kvinnelig artist fordi hun var kritisk til at mannlige og kvinnelige artister vurderes hver for seg.vg.no: «Susanne Sundfør trekker seg fra Spellemann-nominasjon» Albumet var også ett av tolv nominerte til den nyopprettede nordiske prisen Nordic Music Prize, som ble delt ut under by:Larm 2011. I 2012 ga hun ut sitt fjerde studioalbum, The Silicone Veil. For albumet ble hun nominert til Spellemannprisen 2012 i klassen pop, mens videoen til «The Silicone Veil», som er regissert av Luke Gilford, ble nominert til årets musikkvideo. Albumet ble også nominert til Nordic Music Prize.

I mars 2013 ble det kjent at Susanne Sundfør sammen med Anthony Gonzalez i bandet M83 hadde skrevet en låt til den amerikanske filmen Oblivion som hadde premiere 12. april 2013. Låten med samme navn er tittelsporet i filmen. En av sangene hennes, Fade Away, ble dessuten brukt i den engelske TV-serien, Made in Chelsea.  

I 2015 ga hun ut albumet Ten Love Songs. For albumet vant hun tre priser under Spellemannprisen 2015: popsolist, årets album og årets produsent. Hun var dessuten nominert i klassen årets låt for «Delirious». Hennes neste album, Music for People in Trouble, ble gitt ut i 2017. For albumet vant hun Nordic Music Prize for 2017. Hun ble i tillegg nominert til Spellemannprisen 2017 i klassene popsolist og årets album. Hun fikk Gammleng-prisen i klassen musiker i 2018.

Sundfør har også vært medlem av bandet Hypertext.

Bakgrunn
Hun er barnebarn av språkforskeren Kjell Aartun.Intervju i VG 10  mars 2007

Diskografi
Studioalbum






Konsertalbum


Singler



Musikkvideoer
 «The Brothel»
 «White Foxes»
 «The Silicone Veil»
 «Among us»
 «Fade away»

 Priser og nominasjoner 
 År  Pris Klasse For Resultat 2007  Alarmprisen 2007  Årets nykommer     Årets popalbum  Susanne Sundfør   2008  Spellemannprisen 2007  Kvinnelig artist   Årets nykommer   2010  Bendiksenprisen       a-ha-stipendet       2011  Nordic Music Prize    The Brothel   Spellemannprisen 2010  Tekstforfatter   Populærkomponist   Edvard-prisen  Populærmusikk   2013  Nordic Music Prize    The Silicone Veil   Spellemannprisen 2012  Pop   Årets musikkvideo  «The Silicone Veil» (Regissør: Luke Gilford)   P3 Gull  Årets låt  «Running to the sea»Med Röyksopp   2014  Spellemannprisen 2013  Årets hit   P3 Gull  P3-prisen     2015  P3 Gull  Årets liveartist     Årets låt  «Delirious»   2016  Spellemannprisen 2015  Popsolist  Ten Love Songs   Årets album   Årets produsent   Årets låt   «Delirious»   2017  Nordic Music Prize    Music for People in Trouble   2018  Spellemannprisen 2017  Popsolist   Årets album   Gammleng-prisen  Musiker     Bendiksenprisen       2025  Anne Grete Preus-prisen      

Referanser

 Eksterne lenker 




  Susanne Sundførs kanal på Youtube

Kategori:Norske låtskrivere
Kategori:Norske sangere
Kategori:Norske plateprodusenter
Kategori:Vinnere av Spellemannprisen
Kategori:Personer fra Haugesund kommune